Fatima Shbair

Fatima Shbair (Gaza, 1997) fotokazetari palestinar independentea da. 

“Prix de la Ville de Perpignan Rémi Ochlik” saria jaso zuen, Visa pour l’Image jaialdian, 2021ean. 

 Biografia 
Fatima Al-Zahra'a Shbair Gazan jaio zen, 1997an. Argazkilari autodidakta da.  

Gazan bizi da, eta palestinarren eguneroko bizitza dokumentatzen du; “saiatzen da mundu osoari jakinarazten Gaza ez dela soilik gerra- eta gatazka-lekua, maitasunez eta bizitzaz beteta dagoela”.  

2017an, National Geographic Moments lehiaketako argazki-dokumentalaren sari nagusia irabazi zuen Dubain, baina ezin izan zuen saria jasotzera joan, israeldarrek Gazako zerrenda blokeatu zutelako. 

Bere lana Getty Images-ek zabaldu zuen, eta nazioarteko prentsan argitaratua izan zen, hala nola, The New York Times, Middle East Eye, The Guardian, Le Figaro, L’Express, Le Temps, etab.

Fatima Shbair-ek prix de la Ville de Perpignan Rémi Ochlik saria irabazi zuen 2021ean, Perpinyàn Visa pour l’Image fotokazetaritzaren nazioarteko jaialdian, Gazako Zerrendan bere eguneroko bizitza dokumentatzen duen “Une vie assiégée” serieagatik.

2022an, Associated Press albiste-agentzia estatubatuarreko argazkilari tituluduna bihurtu zen Gazan.

 Erakusketak 
Zerrenda ez da zehatza 

 2017: «Célébrations», erakusketa kolektiboa, National Geographic, 
 2021: «Une vie assiégée», Visa pour l’Image, Couvent des Minimes, Perpinyà

 Sariak 

 2017: National Geographic Moments lehiaketako argazki-dokumentalaren sari nagusia, Dubai
 2021: Prix de la Ville de Perpignan Rémi Ochlik, «Une vie assiégée» lanagatik
 2021: Anja Niedringhaus Courage in Photojournalism Award de l’International Women’s Media Foundation, «11 jours du conflit israélo-palestinien» lanagatik
 2021: TIME's Top 100 Photos of 2021
 2022: Olivier Rebbot Award de l’Overseas Press Club of America, «Onze jour dans le conflit israélo-palestinien à Gaza» serieagatik
 2022: World Press Photo, «Photo Contest, Regional winner (Asia), Singles», «Enfants palestiniens de Gaza» argazkiagatik

 Erreferentziak 

 Ikus, gainera 

 Gerra
 Kazetaritza
 Fotokazetaria

 Kanpo estekak 
 Fatima, la femme photographe, Gaza Stories - épisode 76, 29 mars 2020
 Site officiel 
 Fatima, la femme photographe, Gaza Stories - épisode 76, 29 mars 2020

Kategoria:Emakume argazkilariak
Kategoria:Emakume fotokazetariak
Kategoria:Palestinako emakume artistak